open-index/open-wikipedia-markdown huggingface dataset:
Fineass Geidžs

thumb|Pirmais zināmais Geidža portrets un dzelzs stiemis, ar kuru dabūjis smagu traumu
**Fineass Geidžs** (; dzimis , miris ) bija amerikāņu dzelzceļu celtnieks, kurš zināms ar izdzīvošanu pēc iegūtas smagas galvaskausa un smadzeņu traumas. Geidžs tika traumēts negadījumā pie klints spridzināšanas ar metāla stieni, kas iegājis galvaskausā (izdūries tam cauri) zem sejas robežas un izgājis tam cauri pieres un paura kaulu robežā kreisā pusē. Traumas dēļ smadzeņu kreisās pieres daivas lielākā daļa bija iznīcināta. Taču pēc šīs traumas viņš izveseļojās, lai gan atlikušos 12 dzīves gadus saglabājās pēctraumatisks efekts saistībā ar viņa personību un uzvedību. Tāpēc draugi pēc viņa atgriešanās, redzot Geidžu, teica, ka viņš "nav vairs Geidžs".
thumb|Dzels stieņa shematisks virziens pēc Harlova.

## Atsauces

## Ārējās saites
Boļšaja Heta

**Boļšaja Heta** () ir Jeņisejas kreisā krasta pieteka tās lejtecē, Krasnojarskas novada ziemeļos. Sākas no Jelovojes ezera Lejasjeņisejas augstienē, līkumojot tek ziemeļu virzienā paralēli Jeņisejai, ietek tajā ziemeļos no Dudinkas ap  no ietekas Karas jūrā. 

Upe barojas lielākoties no sniega kušanas ūdeņiem. Krasti krauji, straume ātra. Aizsalst septembra vidū, atveras maija beigās vai jūnija sākumā. Upes baseinā ap 6000 ezeru. Kuģojama 41 km no ietekas līdz Tuhartas ciemam.

## Atsauces
Spārnskorpēnas

**Spārnskorpēnas** (*Pterois*) ir skorpēnzivju dzimtas (*Scorpaenidae*) ģints, kurai pieder desmit tropu jūrās mītošas sugas. Spārnskorpēnu raksturīgākā pazīme ir garas, krāšņās spuras, kas slēpj indīgus dzeloņus.

## Izskats
Garums līdz 48 cm, spuras līdz 80 cm. Krūts spuras platas, reizēm velk tās pa ūdeni kā tīklu un tādā veidā mutes priekšā sadzen mazas zivtiņas, kuras uzreiz apēd. Mute plati atvērta, kas kalpo kā lamatas atbilstoša lieluma lomam.

Ķermeni klāj visdažādāko sarkanu, baltu, krēmkrāsas, melnu nokrāsu un toņu joslas. Šādi savu tikšanos ar spārnskorpēnu apraksta Džeralds Darels:
*"Skorpēna bija ap septiņas collas gara, spēcīgiem žokļiem, lielām, sarkanām acīm un īgnu izteiksmi. Zivs bija sārtā un oranžā krāsā, izraibota ar melnām rūtiņām, svītrām un plankumiem. Krūšu spuras tai bija ļoti garas, tādēļ izskatījās, it kā no žaunu apakšas tai būtu izaugušas divas sārtas rokas ar izstīdzējušiem pirkstiem. Pa visu muguru rindā stiepās sarkani dzelkšņi, kas varēja kļūt nāvējoši. Vispār tā bija krāšņa zivs un pamanīta uzmirdzēja kā milzu dārgakmens; es pat nepaguvu ievērot, kā zivs sakustējās, kad tā ar visu savu svītraino un plankumaino tērpu bija pazudusi iedobes dziļumā".* 

## Izplatība
Dzīvo Indijas un Klusā okeāna piekrastes koraļļu rifu zonā, no Āfrikas austrumiem līdz Jaungvinejai, Austrālijai, Filipīnām un Klusā okeāna rietumu salu apkārtnē.

## Dzīvesveids
Vienpates, peld atklātā jūrā un starp koraļļu rifiem, dažas sugas uzturas jūras dibenā.

Spuru pagarinājumiem ir dziļas rievas, kurās ir indes dziedzera kanāls. Ja tuvojas briesmas, spārnskorpēna iztaisno dzeloņus Atliek tikai tai pieskaries, lai inde no dziedzeriem ieplūstu rētā, ko radījis dzelonis.

## Barība
Pārtiek no mazām zivīm, vēžveidīgajiem, ieskaitot garneles un krabjus. Dzeloņus ar indi, kas paralizē nervu sistēmu, spārnskorpēna izmanto tikai aizsargājoties.

## Aizsargmehānismi
Skorpēnzivju dzimtas zinātniskais nosaukums *Scorpaenidae* asociējas ar indīgajiem skorpioniem. Ķermenis nosēts ar gariem, asiem dzeloņiem, bet katram dzelonim ir indes dziedzeris. Skorpēnzivju inde ir neirotoksiska. Pēc uzbrukuma lielākās zivis tiek paralizētas. Cilvēkam saindēšanās nav tik dramatiska, taču rada sāpīgus savainojumus. Rēta ļoti ilgi dzīst.

## Galerija

Attēls:MC Rotfeuerfisch.jpg|*[[Pterois antennata]]*
Attēls:Common lionfish at Shaab El Erg reef (landscape crop).JPG|*[[Pterois miles]]*
Attēls:Clearfin lionfish (Pterois radiata).JPG|*[[Pterois radiata]]*
Attēls:Clearfin Lionfish.jpg|*[[Pterois radiata]]*
Attēls:Red lionfish near Gilli Banta Island.JPG|*[[Pterois volitans]]*


## Literatūra
* Džeralds Darels. Sārtie baloži un zeltainie sikspārņi. Rīga. Zinātne. 1981
* Жизнь животных ы 6-ти томах. Рыбы. М.:Просвещение. 1983
Valsts Ermitāža

{
  "type": "ExternalData",
  "service": "geoshape",
  "ids": "Q132783"
}

**Valsts Ermitāža** () ir mākslas un kultūras muzejs Sanktpēterburgā, Krievijā. Tas ir viens no pasaulē lielākajiem un vecākajiem muzejiem.

Ermitāžu 1764. gadā dibinājusi Katrīna Lielā, apmeklētājiem Ermitāža atvērta kopš 1852. gada. Vairāk nekā 3 miljonus eksponātu lielā kolekcija ir izvietota sešu vēsturisku celtņu kompleksā. Piecas no tām, Ziemas pils, Mazā Ermitāža, Vecā Ermitāža, Ermitāžas teātra ēka, Jaunā Ermitāža, ir atvērtas apmeklētājiem. 2013. gadā muzeju apmeklēja vairāk nekā 2,89 miljoni cilvēku, tas ierindojās 15. vietā apmeklētāko mākslas muzeju sarakstā.

Katrīna II Ermitāžas kolekciju sākusi veidot 1764. gadā, kad viņa iegādājās privātkolekciju (225 Rietumeiropas mākslinieku gleznas). Kolekcija tika novietota Mazajā Ermitāžā ( — ‘vieta vientulībai’). Ar laiku kolekcija palielinājusies, 1774. gadā te atradušās jau vairāk nekā 2000 gleznas.

## Atsauces

## Ārējās saites
*
Ziemas pils

**Ziemas pils** () ir pils Sanktpēterburgā, Krievijā. No 1732. līdz 1917. gadam tā bija oficiālā Krievijas Impērijas ķeizaru rezidence. Mūsdienās tā ir viena no Valsts Ermitāžas atrašanās vietām.
Ziemas pilī atrodas Mazā troņa zāle, galvenās kāpnes, Malahīta zāle un citi izcili arhitektūras meistardarbi, ēkā ir vairāk nekā 1700 durvju, 1900 logu, 1500 istabu un 100 kāpņu.

## Vēsture
Pils uzcelta baroka stilā laikā no 1757. līdz 1762. gadam. Ēkas projektu izstrādāja Frančesko Bartolomeo Rastrelli un vairāki citi arhitekti, tās fasādes ir vērstas uz Ņevu, Pils laukumu.

Pašreizējā ir ceturtā uzceltā Ziemas pils. Pēc 1837. gada ugunsgrēka, kas izcēlās Feldmaršalu zālē, ēkas iekštelpas ir kapitāli restaurētas, ēkas ārējais izskats laika gaitā nav mainījies. Pēc 1917. gada februāra revolūcijas Ziemas pils kļuva par Krievijas Pagaidu valdības rezidenci. Oktobra revolūcijas laikā pili ieņēma boļševiki. 1922. gadā ēka tika nodota Ermitāžai.

thumb|300px|center|Pētera I un Katrīnas I Ziemas pils (Georgs Matarnovi, 1716).
thumb|400px|center|Annas I Ziemas pils (1731-1735).

## Ārējās saites
NHL simboliskā izlase

**NHL simboliskā izlase** () pirmo reizi tika izveidota pēc 1930.—31. gada sezonas, lai godinātu sezonas labākos spēlētājus katrā pozīcijā. Mūsdienās izlasi katras sezonas beigās balsojumā izvēlas Hokeja žurnālistu asociācijas biedri. Visvairāk, 13 reizes, pirmajā izlasē iekļauts aizsargs Rejs Burks.

1997. gadā simboliskajā izlasē tika iekļauts latviešu aizsargs Sandis Ozoliņš.

## Pirmā simboliskā izlase

### Visvairāk reizes pirmajā simboliskajā izlasē iekļautie spēlētāji

## Otrā simboliskā izlase

## Atsauces

## Skatīt arī
* NHL Visu zvaigžņu spēle
Ziemeļu Kaujas grupa

**Ziemeļu Kaujas grupa** ir viena no 18 Eiropas Savienības kaujas grupām. Tā sastāv no apmēram 2500 karavīriem un virsniekiem. Kopumā ir 7 valstis, kas ir deleģējušas savus karavīrus šai kaujas grupai: Zviedrija, Somija, Norvēģija, Īrija, Igaunija, Latvija un Lietuva. Dānija nav šajā grupā, jo ir atteikusies no ES Kopējās drošības un aizsardzības politikas. Norvēģija ir grupā, lai gan nav ES dalībvalsts.

## Spēki
thumb|250px|left|

Kopš 2014. gada decembra Ziemeļu kaujas grupa sastāv no aptuveni 2500 kareivjiem un virsniekiem:
* Zviedrija: 1900
* Somija: 60
* Īrija: 170
* Igaunija: 50
* Latvija: 150
* Lietuva: 50
* Norvēģija: 50

## Bruņojums
**Automašīnas**

* *[[MOWAG Piranha]]* (bruņutransportieris)
* *[[Bandvagn 309]]* (kareivju transportlīdzeklis)
* *[[RG-32]]* (augstas mobilitātes riteņu transportlīdzeklis)
* *[[RG Outrider]]* (bruņutransportieris)
* *[[Patria Pasi]] XA-203* (bruņutransportieris)
* *[[Patria Pasi]] XA-180* (bruņutransportieris) 
* *[[Mercedes-Benz]]* G klase (apvidus automašīna)
* *[[Strf 90]]* (kājnieku kaujas mašīna)
* *[[Patria AMV]]* (daudzmērķu bruņumašīna)
* *[[Scania]] P124CB 8x8 DROPS* (kravas automašīna)

**Helikopteri**

* *[[AgustaWestland AW109]]* 
* *[[Mil Mi-17]]*
* *[[Sikorsky UH-60 Black Hawk]]*

**Lidmašīnas**

* ''Saab JAS 39 Gripen'' (iznīcinātājs)
* *[[Lockheed C-130 Hercules]]* (militārā transporta lidmašīna)
* *[[McDonnell Douglas F/A-18 Hornet]]* (iznīcinātājs)
* *[[Aeronautics Defense Systems]] [[Aeronautics Defense Orbiter]]* (bezpilota lidaparāts)

**Šaujamieroči**

* *[[Ak 5]]* (triecienšautene jeb automāts)
* *[[RK 95 TP]]* (triecienšautene)
* *[[Steyr AUG]]* (triecienšautene)
* *[[HK416]]* (triecienšautene)
* *[[Accuracy International Arctic Warfare]]* (snaiperšautene)
* *[[Sako TRG]]* (snaiperšautene)
* *[[FN MAG]]* (ložmetējs)
* *[[FN Minimi]]* (ložmetējs)
* ''PK'' (ložmetējs)
* *[[AT4]]* (prettanku ierocis)
* *[[MBT LAW]]* (prettanku ierocis)
* *[[Glock 17]]* (pistole)
* *Glock 19* (pistole)
* *[[HK MP5]]* (mašīnpistole)
* *[[HK MP7]]* (mašīnpistole)

## Atsauces

## Ārējās saites

*Nordic Battlegroup - svenskledd styrka till EU:s snabbinsatsförmåga (NBG - Swedish led force for EU rapid deployment capability) 
*Karl Engelbrektson blir chef för Nordic Battlegroup (Karl Engelbrektson becomes chief of Nordic Battlegroup) 
*EU:s insatsstyrka bäddar för svensk yrkesarmé (EU deployment force enables possibility for Swedish professional army) 
* Swedish Nordic Battlegroup recruitment video 
* News article on death of NBG member during exercise, TheLocal.se 
* One for all, all for one? New Nordic Defence Partnership? Publication from the Nordic Council of Ministers. Free download.
Kriss Letangs

**Kriss Letangs** (; dzimis ) ir kanādiešu hokejists, aizsargs. Pašlaik (2023) Letangs spēlē Nacionālās hokeja līgas kluba Pitsburgas "Penguins" rindās.

## Spēlētāja karjera
Pēc trim QMJHL kluba Valdiouras "Foreurs" aizvadītām sezonām profesionāļa karjeru Letangs sāka 2006.—07. gada sezonā, kad aizvadīja septiņas spēles NHL vienībā Pitsburgas "Penguins". 2007.—08. gada sezonu aizsargs uzsāka AHL vienībā Skrentonas "Penguins", taču jau drīz tika izsaukts uz Pitsburgu, tās rindās aizvadot 63 spēles.

2008.—09. gada sezonā Letangs jau bija nostiprinājies Pitsburgas "Penguins" rindās. Divi vadošie komandas aizsargi, Rejs Vitnijs un Sergejs Gončars, ilgstoši bija traumēti, kā rezultātā Letangam pārī ar Brūksu Orpiku bija jāuzņemās komandas vadošo aizsargu loma. 2008.—09. gada sezonā viņam kopā ar "Penguins" izdevās izcīnīt Stenlija kausu.

Turpmākajās sezonas Letanga loma komandā turpināja pieaugt, un jau drīz viņš bija viens no komandas balstiem. 2012.—13. gada sezonā bija visas līgas rezultatīvākais aizsargs. Pēc 2012.—13. gada sezonas noslēguma Letangs tika iekļauts otrajā NHL simboliskajā izlasē. 2015.—16. gada sezonā jau otro reizi karjerā Letangam kopā ar "Penguins" izdevās izcīnīt Stenlija kausu, finālsērijas sestajā spēlē pret Sanhosē "Sharks" uzvaru nesošos vārtus gūstot tieši Letangam. Gadu vēlāk aizsargs kopā ar "Penguins" vēl reizi izcīnīja Stenlija kausu.

## Ārējās saites
Bosna

**Bosna** (bosniešu un ) ir upe Balkānu pussalā, Savas labā krasta pieteka Bosnijā un Hercegovinā. Sākas Dināru kalnos Sarajevas pievārtē, tek ziemeļrietumu virzienā, pēc Zenicas pagriežas uz ziemeļiem—ziemeļaustrumiem, nonāk Vidusdonavas līdzenumā un pie Šamacas ietek Savā. Lielākās pietekas ir Žeļeznica, Miļacka, Fojnica u.c.

## Atsauces

## Ārējās saites

*
Rodrigo de Bastidass

**Rodrigo de Bastidass** (, 1445. gads — ) bija spāņu ceļotājs un konkistadors.

Piedalījies Kristofora Kolumba organizētajā ekspedīcijā uz Ameriku. Pēc Spānijas karaļa atļaujas saņemšanas organizējis patstāvīgu ekspedīciju, ar kuru 1499. gadā izbraucis uz Ameriku. Ekspedīcijas laikā izpētījis jūras krastus mūsdienas Kolumbijas rietumos. 1501. gadā pirmais no eiropiešu ceļotājiem sasniedzis un izpētījis mūsdienas Panamas teritoriju, tādēļ tiek uzskatīts par tās pirmatklājēju. Organizējis vēl citas ekspedīcijas, vēlāk apmetoties Jaunajā pasaulē.

## Atsauces
Olafs Kelcigs

**Olafs Kelcigs** (; dzimis ) ir bijušais vāciešu hokejists, vārtsargs, Vācijas hokeja izlases dalībnieks. Karjeras laikā Kelcigs aizvadīja 15 sezonas Nacionālās hokeja līgas klubā Vašingtonas "Capitals". Pašlaik (2014) Kelcigs ir Rietumu hokeja līgas komandas Trisitijas "Americans" īpašnieks.

Olafs Kolcigs ir dzimis Johannesburgā, Dienvidāfrikā, taču jau bērnībā ar ģimeni pārcēlies uz Kanādu, kur uzaudzis un sācis trenēties hokejā. Tomēr viņam nav Kanādas pilsonības. Kolcigs bija pirmais Āfrikā dzimušais NHL hokejists.

## Spēlētāja karjera
Profesionāļa karjeru Kelcigs sāka 1989.—90. gada sezonā, kad aizvadīja divas spēles NHL kluba Vašingtonas "Capitals" rindās. Līdzīgi kā iepriekšējo sezonu, pārējo 1989.—90. gada sezonu vārtsargs aizvadīja WHL vienībā Trisitijas "Americans". No 1990. līdz 1992. gadam Kelcigs spēlēja AHL un ECHL, taču 1992.—93. gada sezonā atkal vienu spēli aizvadīja Vašingtonas "Capitals" sastāvā. Arī turpmākajā sezonās Kelcigs atsevišķas spēles aizvadīja "Capitals", taču pamatā spēlēja AHL.

Lielāku lomu "Capitals" komandas Kelcigs ieguva 1995.—96. gada sezonā, kad tika izsaukts uz komandu, lai būtu tās otrais vārtsargs aiz Džima Keirija. Visbeidzot, 1997.—98. gada sezonā Kelcigs kļuva par "Capitals" pamatvārtsargu, un kopā ar komandu sasniedza Stenlija kausa finālsēriju. Tiesa, tajā "Capitals" ar 0—4 atzina Detroitas "Red Wings" pārākumu. Kelcigs nostiprinājās kā komandas pamatvārtsargs, un 2000. gadā kā līgas labākais vārtsargs ieguva Vezinas balvu un tika iekļauts NHL simboliskajā izlasē.

2004.—05. gada NHL sezonas lokauta laikā Kelcigs spēlēja Vācijas hokeja līgas vienībā Berlīnes "Eisbären", kopā ar to izcīnot Vācijas čempiona titulu. 2008. gada sākumā "Capitals" pievienojās Kristobals Iē, kurš pamazām izkonkurēja Kelcigu. Vasarā vācietis kļuva par brīvo aģentu, un pievienojās Tampabejas "Lightning". Tās rindās 2008.—09. gada sezonā hokejists aizvadīja astoņas spēles, un 2009. gada rudenī paziņoja par karjeras beigšanu.

Vācijas hokeja izlases rindās Kelcigs spēlējis 1998. un 2006. gada olimpisko spēļu turnīros, kā arī divos Pasaules čempionātos.

## Ārējās saites
Boubīns

**Boubīns** () ir kalns Čehijā, Šumavas kalnu grēdas dienvidaustrumos. Izvietojis valsts dienvidrietumos Dienvidčehijas apgabalā. Nogāzēs kopš 1858. gada aizsargāts pirmatnējais mežs (666 ha) ar līdz 400 gadu veciem kokiem (egles, baltegles, dižskābarži). Populārs tūrisma objekts.

## Atsauces

## Ārējās saites
Šumava

**Šumava** () jeb **Bohēmijas Mežs** () ir kalnu grēda uz Čehijas robežas ar Vāciju un Austriju. Daļa no Bohēmijas (Čehu) masīva tā dienvidaustrumu daļā. Ziemeļrietumos Šumavai piekļaujas Čehu Mežs vai Augšpfalcas Mežs. Šumavu veido divas paralēlas grēdas; Vācijas pusē daļu no grēdas tās dienviddaļā dēvē arī par Bavārijas Mežu. Augstākā virsotne ir Groserarbers (1456 m vjl). Grēda veidota no granītiem, gneisiem, kristāliskajiem slānekļiem. Apaugusi ar skujkoku (egles, baltegles) un platlapju mežiem. Grēdas dienviddaļā pierobežā izveidoti Šumavas nacionālais parks (Čehijas pusē) un Bavārijas Meža nacionālais parks (Vācijas pusē). Boubīna kalnā Čehijā pirmatnējā meža rezervāts.

## Atsauces

## Ārējās saites
V12 dzinējs

[thumb|right|1926. gada [BMW VI, šķidrumdzeses V12 lidmašīnas dzinējs]]
**V12 dzinējs** ir iekšdedzes dzinēja konfigurācija, kurā cilindri izvietoti divās plaknēs pa sešiem cilindriem katrā. Cilindru plaknes ir izvietotas leņķī, veidojot "V" veida formu. Visi cilindri ir savienoti ar vienu kloķvārpstu.

## Atsauces
Aclopinae

***Aclopinae*** ir skarabeju dzimtas vaboļu apakšdzimta. Dažādiem autoriem ir dažādi uzskati par šī taksona taksonomisko statusu, vieni autori dod taksonam apakšdzimtas statusu, bet citi iedala to patstāvīgā dzimtā. Apakšdzimtā ietilps 3 ģints *[[Aclopus]]*, *[[Gracilaclopus]]* un *[[Desertaclopus]]*. Agrāk apakšdzimtā ietilpa arī Austrālijas *[[Phyllotocus]]* ģints, taču pēc nesenas revīzijas ģints bija pārvietota *[[Melolonthinae]]* apakšdzimtā. *[[Neophaenognathus]]* ģints ir pārvietota nenoskaidrotā stāvoklī (*incertae sedis*) no *Aclopinae* apakšdzimtas *Scarabaeidae* dzimtā.

Klasifikācija:
* ģints: *Aclopus*
*: suga: *[[Aclopus brunneus]]* Erichson, 1835
*: suga: *[[Aclopus intermedius]]* Blanchard, 1850
*: suga: *[[Aclopus robustus]]* Arrow, 1909
*: suga: *[[Aclopus vittatus]]* Erichson, 1835
*: suga: *[[Aclopus wuenschei]]* Ohaus, 1912
* ģints: *Gracilaclopus* Ocampo & Mondaca, 2012
*: suga: *[[Gracilaclopus bidentulus]]* Ocampo & Mondaca, 2012
*: suga: *[[Gracilaclopus caceresi]]* Ocampo & Mondaca, 2012
*: suga: *[[Gracilaclopus candelariae]]* Ocampo & Mondaca, 2012
*: suga: *[[Gracilaclopus crepuscularis]]* Ocampo & Mondaca, 2012
*: suga: *[[Gracilaclopus electricus]]* Ocampo & Mondaca, 2012
*: suga: *[[Gracilaclopus morochus]]* Ocampo & Mondaca, 2012
*: suga: *[[Gracilaclopus nigroscutatus]]* Ocampo & Mondaca, 2012
*: suga: *[[Gracilaclopus parvulus]]* (Ohaus, 1910)
* ģints: *Desertaclopus* Ocampo & Mondaca, 2012
*: suga: *[[Desertaclopus atacamensis]]* Ocampo & Mondaca, 2012
*: suga: *[[Desertaclopus lucasi]]* Ocampo & Mondaca, 2012
*: suga: *[[Desertaclopus marcosi]]* Ocampo & Mondaca, 2012

## Atsauces

## Ārējās saites
Groserarbers

**Groserarbers** () ir kalns Vācijā, Šumavas kalnu grēdas augstākais punkts. Izvietojies valsts dienvidaustrumos, Bavārijā, Bavārijas Meža grēdā. 1939. gadā kalnam piešķirts aizsargājamas teritorijas statuss. Atrodas netālu no Čehijas robežas, un kalna virsotnē Aukstā kara laikā uzbūvētas divas radiolokācijas stacijas, kas ierobežotos apjomos darbojas joprojām. Kalns ir viens no populārākajiem Vācijas kalnu slēpošanas kūrortiem, kopš 1973. gada tajā tiek rīkoti Eiropas kausa, bet kopš 1981. gada — Pasaules kausa izcīņas posmi.

## Atsauces

## Ārējās saites

* Arber. Bayerischer Wald
Mārīšzirnekļi

**Mārīšzirnekļi** (*Eresus*) ir *[[Eresidae]]* dzimtas ģints, kas iekļauj aptuveni divdesmit zirnekļu sugas. Izplatīti Eiropā, Vidusāzijā, Afganistānā, Ziemeļāfrikā. 2014. gada maijā viena ģints suga atklāta arī Latvijā netālu no Garkalnes. 2019. gadā Latvijas Entomoloģijas biedrība mārīšzirnekli izvēlējās par "Gada bezmugurkaulnieku".

## Izskats
Neliela izmēra, no 0,5 līdz nedaudz virs 2 cm, tēviņi mazāki par mātītēm. Ķermeņa pamatkrāsa tumša. Tēviņiem vēders intensīvi brūnsarkans ar četriem melniem lielākiem un diviem sīkiem punktiem virspusē. Šis mārītēm raksturīgais krāsojums ir pamatā mārīšzirnekļu nosaukumam. Mātītes ir viscaur melnas, bez raksturīgā punktojuma. Kājas melnas, ar vairākiem šauriem, sarkaniem un gaišiem gredzenveida apļiem. Šādi grāmatā "Dieva dārzs" mārīšzirnekļa tēviņu apraksta Džeralds Darels:
"*Tas bija mazs zirneklītis, apmēram zirņa lielumā, un pirmajā acu uzmetienā izskatījās pēc dzīva rubīna vai kustīgas asins lāses... Zirnekļa priekšējā daļa jeb galvkrūtis bija samtaini melnas ar sīkiem spilgti sarkaniem plankumiem gar malām. Druknās kājas ieskāva gredzenveida joslas... Taču visuzkrītošākais bija vēders — koši sarkans kā mednieka tērps, ar četriem apaļiem melniem punktiem, ko ieskāva balti sariņi".*

## Dzīvesveids
Dzīvo verikālās vai nedaudz izliektās aliņās, kas ieniedzas 5 - 10 cm zemē un ir ap 1 - 2 cm diametrā. No alas ārpusē līdz viena kvadrātmetra platībā ap alas ieeju uz zemes ir medījuma noķeršanai novilkti vairāki haotiska vijuma tīkli. Atšķirībā no vairuma zirnekļu sugu, tēviņš un mātīte ilgu laiku var dzīvot kopā un kopīgi dalīties ar ķeramtīklā nokļuvušo pārtiku.

## Atsauces

## Literatūra
* Džeralds Darels. Dievu dārzs. Nordik. 2009
Barbara Juliāna fon Krīdenere

thumb|280px|Vītiņu muiža (), kurā B. fon Krīdenere pavadīja bērnību un vecumdienas.
**Beāte Barbara Juliāna fon Krīdenere** (; dzimusi **fon Fītinghofa-Šēla** () , mirusi ) bija Rīgā dzimusi vācbaltiešu izcelsmes piētisma mistiķe un rakstniece franču valodā, kura ietekmējusi Krievijas Impērijas ķeizara Aleksandra I uzskatus.

## Dzīvesgājums
Dzimusi 1764. gadā Rīgā, ietekmīgā sabiedriskā darbinieka Oto Hermaņa fon Fītinghofa-Šēla un viņa sievas Annas Ulrikas fon Minihas (feldmaršala Burharda Kristofa fon Miniha mazmeitas) ģimenē. Jau agrā jaunībā iemācījās vairākas svešvalodas, kas ļāva oriģinālā apgūt tā laika aktuālo literatūru. 18 gadu vecumā apprecējās ar 20 gadus par viņu vecāko diplomātu Burhardu fon Krīdeneru (*Burckhard Alexius Constantin von Krüdener*, 1744—1802), Krievijas Impērijas sūtni Kurzemes hercogistē, bet stabila laulība neizveidojās.

Daudz ceļodama pa Eiropu, Krīdeneres kundze () iepazinās ar daudziem tā laika elites pārstāvjiem un ar tā laika garīgajiem meklējumiem. Darbojās rakstniecībā, sarakstīja romānu *Valérie*. Napoleona karu laikā 1804. gadā atgriezās dzimtajā Rīgā, kur hernhūtiešu ietekmē  notika viņas galīgā pievēršanās reliģijai. Pēc kara beigām Krīdenere ceļoja pa Eiropu un nodarbojās ar sludināšanu. 1815. gada 4. jūnijā Heilbronnā Krīdenere tikās ar Krievijas ķeizaru Aleksandru I un atstāja uz viņu spēcīgu iespaidu. Kādu laiku fon Krīdenere uzturējas Aleksandra galmā, sekodama viņam uz Parīzi, kur ķeizars regulāri piedalījās Krīdeneres reliģiskajos pasākumos. 1815. gada 22. oktobrī fon Krīdenere devās no Parīzes uz Šveici. No 1816. līdz 1817. gadam kļuva populāra Dienvidvācijā. 1818. gada maijā fon Krīdenere apmetās Vītinas muižā (Igaunijā, netālu no Veclaicenes Latvijā). 1824. gadā devās uz Krimu, kur mira 1824. gada 13. decembrī.

## Darbi
* *Pensées d’une Dame Etrangère*, 
* *Eliza*, 
* *Alexis*, 
* *La Cabane des Lataniers*,
* *Valérie*.

## Literatūra
* Debora Sommer: *Eine baltisch-adelige Missionarin bewegt Europa. Barbara Juliane v. Krüdener, geb. v. Vietinghoff gen. Scheel (1764-1824)*. V&R unipress, Göttingen 2013. .
* *Autour de Valérie. Œuvres de Mme de Krüdener.*, présentées par Michel Mercier, Francis Ley et Elena Gretchanaia. Paris, Honoré Champion, 2007 
* *Valérie, ou, Lettres de Gustave de Linar à Ernst de G…*, Paris, Klincksieck, 1983 
* *Pensée d'une dame étrangère ou Pensées inédites de Madame de Krüdener* (1799)

## Ārējās saites

* *[http://gallica.bnf.fr/ark:/12148/bpt6k886873 Valérie] * (franciski)
*fon Krīdenere Das Baltische Biographische Lexikon
Atelektāze

**Atelektāze** (arī **atelektāzes sindroms**) ir plaušu audu stāvoklis, kad alveolas nesatur gaisu, tādēļ to sieniņas saplok.

## Klasifikācija
Atelektāzi var klasificēt:
* pēc attīstīšanās laika: akūta, hroniska;
* pēc etioloģijas var būt obturācijas atelektāze, kas attīstās pie bronhu nosprostojuma, un kompresijas atelektāze, kas parādās, nospiežot plaušas no ārpuses.

## Etioloģija
Obturācijas atelektāze var attīstīties no audzēja, kas nosprosto bronhu, retāk no svešķermeņa, stīgra bronhu sekrēta, vai ar bronhu nospiešanu ar audzēju ārpus bronha vai palielinātiem limfmezgliem. Neventilējamā plaušu daļā attīstās iekaisuma procesi, tādi, kā strutains bronhīts, pneimonija, bet pie ilgstošas atelektāzes — plaušu skleroze.

Kompresijas atelektāzes attīstīšanās pamatā ir šķidrums vai gaiss pleiras telpā vai liels audzējs.

## Klīniskā aina
Nelielas atelektāzes (līdz segmentārai atelektāzei) nepavada patstāvīgas klīniskas izpausmes un tās ir iespējams atrast tikai ar rentgenoloģiskām metodēm. Ja obturācija (nosprostojums) ir lobāra (plaušu daivu līmenī) vai totāla (aptver visu plaušu), parādās aizdusa. Pie plaušu kompresijas attīstās aizdusa.

## Atsauces
RazakSAT

***RazakSAT*** (nosaukums izstrādes laikā ***MACSAT***) bija Malaizijas valsts uzņēmuma *[[Astronautic Technology (M) Sdn. Bhd.]]* (*ATSB*) Zemes tālizpētes pavadonis. Palaists 2009. gada jūlijā. Darbību beidzis 2014. gada jūlijā.
Pavadonis bija ievadīts ekvatoram tuvā zemā orbītā (slīpums 9 grādi), kas nosedza ekvaroriālos rajonus un bija optimāls Malaizijas novērošanai.

Nosaukumu *RazakSAT* deva Malaizijas premjerministrs Mahathirs bin Mohamads, 2003. gada 7. augustā viesojoties *ATSB*, pieminot otro premjerministru Abdulu Razaku Husseinu.

Pavadoni izgatavoja Dienvidkorejas uzņēmums *[[Satrec Initiative]]* uz pavadoņa sistēmas *SpaceEye-2* bāzes. Tam pamatā bija platforma *[[SI-200]]* ar diametru 1,2 m un augstumu 1,35 m. Tas arī izgatavoja derīgo kravu *EOS-C* (*Medium-sized Aperture Camera*, *MAC*) — *push broom* kamera ar 5 lineārajiem detektoriem. Tā darbojās panhromatirkajā joslā ar izšķirtspēju 2,5 m un 4 multispektrālajās joslās  ar izšķirtspēju 5 m. Uzņemtie attēli tika lejupielādēti X radio joslā.
Pavadoņa darbības laiks bija plānots trīs gadi.

Kosmiskais aparāts bija izgatavots 2005. gada augustā, bet ilgu laiku bija grūti atrast piemērotu nesējraķeti pavadoņa unikālajai orbītai. Tika izvēlēta *[[Falcon 1]]*, bet *RazakSAT* starts aizkavējās vairāku raķetes avāriju dēļ.
Beidzot starts bija paredzēts 2009. gada 20. aprīlī, bet pirmsstarta izmēģinājumu laikā raķetei atklāja pārmērīgas vibrācijas. Lai tās novērstu, nācās uzstādīt mīkstināšanas sistēmu, bet līdz ar to bija jānoņem sekundārā krava — divi *[[CubeSats]]* formas nanopavadoņi *CubeSAT* un *InnoSAT*, kurus izgatavoja *ATSB* un Malaizijas universitātes.

*RazakSAT* tika palaists  03:35  UTC ar nesējraķeti *[[Falcon 1]]* no Omelekas salas Māršala Salās.

Sākotnēji pavadoni bija paredzēts izmantot komerciāliem mērķiem, bet tā tēmēšanas precizitāte nesasniedza plānoto.
Mēģinājumi uzlabot *RazakSAT* precizitāti pārtraukti .
Sakaru uzturēšana ar pavadoni pārtraukta .

## Atsauces

## Ārējās saites
* About ATSB®  ATSB
* RazakSAT  ANGKASA
* SpaceEye-2 Satrec Initiative
* RazakSat / MACSAT eoPortal
* RazakSAT / MACSAT Gunter's Space Page
Astronautic Technology (M) Sdn. Bhd.

***Astronautic Technology (M) Sdn. Bhd.*** (plašāk pazīstams kā ***ATSB***) ir Malaizijas uzņēmums. Nodarbojas ar kosmiskajām tehnoloģijām. Uzņēmums pieder Finanšu ministrijai un to pārvalda Zinātnes, tehnoloģiju un inovāciju ministrija. Dibināts 1995. gadā.

*ATSB* nodarbojas ar kosmisko sistēmu izpēti, izstrādāšanu un izgatavošanu, kā arī veic to izmēģinājumus un apkalpošanu.

Pavadoņi:
* Eksperimentāls pavadonis *[[TiungSAT-1]]*, izgatavots Apvienotās Karalistes uzņēmumā *[[Surrey Satellite Technology]]* (*SSTL*). Palaists 2000. gada septembrī. Tas veica Zemes virsmas fotografēšanu, nodrošināja radioamatieru sakarus, kā arī citus eksperimentus.

* Zemes tālizpētes pavadonis *[[RazakSAT]]*. Pavadoņa platformu un derīgo kravu izgatavoja Dienvidkorejas uzņēmums *[[Satrec Initiative]]*. Palaists 2009. gada jūlijā. Tas nesasniedza plānoto tēmēšanas precizitātu, un tika izmantots citiem mērķiem.

* Eksperimentāls pavadonis *InnoSAT*. Tā platformu *ATS-10* izstrādāja *ATSB*, bet derīgo kravu sagatavoja vairākas Malaizijas universitātes. Bija paredzēts palaist kopā ar *RazakSAT*, bet tika noņemts no raķetes.

Citi projekti:
* *Differential Global Navigation Satellite System* (*DGNSS *), navigācijas sistēma Malaizijas Jūras departamentam;
* Cunami agrās brīdināšanas sistēmas;
* Vides radiācijas monitoringa sistēma;
* Mošeju "viedās" sistēmas
* robotizētie teleskopi

## Ārējās saites
* ATSB
Deitona

**Deitona** () ir pilsēta Ohaio štatā, ASV. Montgomeri apgabala administratīvais centrs. Atrodas Greitmaiami krastā, 87&nbsp;km uz ziemeļaustrumiem no Sinsinati.

2010. gadā pilsētas iedzīvotāju skaits sasniedza 141,5 tūkstošus (sestā lielākā pilsēta štatā). Deitonas metropoles areāla iedzīvotāju skaits sasniedza 841,5 tūkstošus (ceturtais lielākais metropoles areāls štatā un 63. lielākais valstī). Deitonas—Springfīldas—Grīnvilas aglomerācijas (CSA) iedzīvotāju skaits pārsniedza vienu miljonu (43. lielākā aglomerācija valstī).

Pilsēta dibināta , nosaukta politiķa Džonatana Deitona vārdā. 1805. gadā ieguvusi pilsētas tiesības. Kopš 19. gadsimta 70. gadiem Deitonā tikuši reģistrēti daudzi patenti un izgudrojumi. 1890. gadā tā ierindojās 1. vietā ASV pilsētu sarakstā piešķirto patentu uz vienu iedzīvotāju skaita ziņā. 1892. gadā pilsētā brāļi Raiti atvēra savu velosipēdu remontdarbīcu, kur veica eksperimentus, kas noveda pie pirmā lidojuma ar lidaparātu.

Mūsdienās Deitona ir nacionāls aviācijas centrs. Raita—Patersona kara spēku bāzē, kas atrodas dažus kilometrus no pilsētas, atrodas pasaulē lielākais un vecākais militārās aviācijas muzejs Amerikas Savienoto Valstu Gaisa spēku Nacionālais muzejs (pilsētas galvenais tūrisma objekts — katru gadu to apmeklē ap 1,3 miljoniem cilvēku). Metropoles areālā atrodas vairākas universitātes.

## Iedzīvotāji

## Klimats

## Atsauces

## Ārējās saites

*
Aseksualitāte

thumb|AVEN kopienas piedāvāts aseksualitāti, tās spektru un pašus aseksuāļus simbolizējošais karogs
**Aseksualitāte** ir dzimumtieksmes trūkums. To var uzskatīt par seksuālās orientācijas trūkumu vai arī vienu no tās vairākiem veidiem, tādiem kā heteroseksualitāte, homoseksualitāte, biseksualitāte un panseksualitāte.

Aseksualitāte tiek nošķirta no celibāta un atturēšanās no seksa. Seksuālā orientācija atšķirībā no seksuālās uzvedības tiek uzskatīta par "noturīgu". Daži aseksuāli cilvēki tomēr nodarbojas ar seksu dažādu iemeslu dēļ, lai arī neizjūt vajadzību pēc tā. Starp piemēriem minama vēlme izpatikt romantiskajiem partneriem vai arī vēlme pēc bērniem.

Aseksualitātes kā seksuālās orientācijas pieņemšana un zinātniskās izpētes lauks ir relatīvi jauns. Daži pētnieki aizstāv viedokli, ka aseksualitāte ir seksuālā orientācija, tomēr citi pētnieki tam nepiekrīt.

Amerikas Savienoto Valstu Ņujorkas štata likums aizsargā aseksuāļus pret diskrimināciju.

## Atsauces

## Ārējās saites

* AVEN: Asexual Visibility and Education Network
Burger King

***Burger King*** ir globāls ātras ēdināšanas restorānu tīkls, kura vadība atrodas Maiami—Deidas apgabalā, Floridā, ASV. Uzņēmums tika dibināts 1953. gadā ar nosaukumu *Insta-Burger King*. 1954. gadā, kad tas piedzīvoja finanšu grūtības, to iegādājās divi uzņēmēji un pārdēvēja pašreizējā nosaukumā.

2013. gada nogalē tika ziņots, ka uzņēmumam ir vairāk nekā 13 tūkstoši restorānu 79 valstīs, 66% restorānu atrodas ASV. Uzņēmuma piedāvāto produktu klāsts ir paplašinājies no burgeriem, frī kartupeļiem, sodas un kokteiļiem 1954. gadā līdz lielākam, daudzveidīgākam produktu piedāvājuma kopumam.

*Burger King* attīstībai Igaunijā, Latvijā un Lietuvā franšīzes tiesības uz 20 gadiem iegādājās Igaunijas kuģniecība *[[Tallink]]*.

## Latvijā
Pirmais *Burger King* restorāns Latvijā tika atklāts 2020. gada decembrī. Otrais restorāns tika atklāts 2021. gada 21. janvārī Vienības gatvē 113, Rīgā.  Uzņēmums paziņoja, ka 2023. gada 29. jūnijā atklās jaunu restorānu Skanstes ielā 12, Rīgā.

2025. gada sākumā Latvijā bija 7 *Burger King* restorāni.

## Atsauces

## Ārējās saites

*
Džekija Darela

**Žaklīna** (**Džekija**) **Sonija Darela**, dzimusi **Volfendena** (angliski *Jacqueline ("Jacquie") Sonia Durrell (née Wolfenden))*, dzimusi 1929. gadā Mančestrā) ir Džeralda Darela pirmā sieva. Viņa pavadīja vīru vairākās zooloģiskās ekspedīcijās, palīdzēja dibināt un izveidot Džersijas zoodārzu, kā arī sarakstīja divas grāmatas.

## Biogrāfija
Džekija iepazinās ar Darelu deviņpadsmit gadu vecumā. Viņas tēvs, kurš bija viesnīcas īpašnieks, strikti iebilda pret abu laulību, tāpēc Džekija pameta vecāku mājas. Tēvam nezinot, viņa 1951. gadā apprecējās ar Džeraldu.

Dzīvnieku vākšanas ekspedīcijas nenesa peļņu, un ģimene nonāca nopietnās materiālās grūtībās. Džekija kopā ar Lorensu Darelu pamudināja Džeraldu sākt rakstīt grāmatas par saviem ceļojumiem. Džekija atceras savu sarunu ar vīru: "*Beidz jel gausties un kaut vai pamēģini, Džerij. Galu galā tu ar saviem stāstiem par afrikāņiem un savāktajiem dzīvniekiem spēj mani uzjautrināt stundām ilgi, kāpēc gan nepamēģināt to visu sniegt klausītājiem? Apsoli, ka tu to izdarīsi'".*

Ienākumi no grāmatām deva iespēju finansēt jaunas ekspedīcijas un Džērsijas salā izveidot zoodārzu. Kopā ar vīru viņa apceļoja Paragvaju, Argentīnu, Meksiku, Kamerūnu, Maurīciju, Jaunzēlandi, Austrāliju un Malaiziju. Šo ekspedīciju gaitu Darels aprakstījis vairākās savās grāmatās, un vienu no tām — "Apskurbušais mežs" — viņš veltījis Džekijai.

Viņa izšķīrās no vīra 1979. gadā. Tam par iemeslu kalpoja Džeralda pārlieku lielā pieķeršanās darbam un atkarība no alkohola.

## Grāmatas
Džekija Darela ir divu grāmatu autore, viena no kurām — "Zvēri manā gultā" — tulkota latviski.

## Literatūra
* Džekija Darela. Zvēri manā gultā. Nordik. 2004.
Air Panama

***Air Panama*** ir Panamas reģionālā lidsabiedrība. Mītnes vieta atrodas Albrukas Markosa A. Helaverta statptautiskajā lidostā Panamas provincē. Tā ir otra lielākā lidsabiedrība valstī pēc *[[Copa Airlines]]*. Dibināta 1980. gadā.

## Vēsture
1980. gadā dibināta lidsabiedrība *PARSA*, kura darbojās ar zīmolu *Turismo Aéreo*. Tajā laikā Panamā valdīja militārā diktatūra, un finanšu stāvoklis valstī bija kritisks.
*PARSA* līdzās *Aeroperlas* un *Mapiex Aereo* kļuva par lielāko reģionālo lidsabiedrību valstī.

1990. gados lidsabiedrība palielināja reisu daudzumu uz citiem galamērķiem Panamā un Kostarikā. Sāka iegadāties jaunas lidmašīnas. 1999. gada janvārī, pēc vecās lidostas Paitiljā slēgšanas, lidsabiedrība pārcēlās uz jauno Albrukas Markosa A. Helaverta lidostu.

2005. gadā lidsabiedrība ieguva tiesības uz nosaukumu *Air Panama*. Šo nosaukumu agrāk lietoja valsts lidsabiedrība *[[Air Panamá Internacional]]*, kuru likvidēja 1990. gadā. Jauno nosaukumu *Turismo Aéreo* sāka izmantot 2006. gadā.

2012. gadā konkurents *Aeroperlas Regional* pārtrauca darbību, tādējādi *Air Panama* kļuva par vienīgo reģionālo lidsabiedrību valstī. 2013. gadā saņemts pirmais *[[Boeing 737|Boeing 737-300]]* kā daļa no stratēģiska paplašināšanās plāna starptautiskajā tirgū.

## Incidenti
[thumb|240px|''[British Aerospace Jetstream* pēc nokrišanas purvā 2006. gadā]]
*Air Panama* piedzīvojusi četrus incidentus, no kuriem divi beidzās traģiski.

* 1997. gada 31. decembrī lidmašīna *Britten-Norman Islander* sliktos laikapstākļos nokrita džungļos  no Riosidras lidostas. Visi 9 pasažieri un pilots gāja bojā.
* 2002. gada 29. decembrī lidmašīna *Britten-Norman Islander* tukšā lidojumā no Bokasdeltoro uz [[Panama (pilsēta)|Panamu]] pazuda virs [[Karību jūra]]s. Lidmašīna un pilots netika atrasti.
* 2006. gada 1. jūnijā lidmašīna *British Aerospace Jetstream* pēc liela lietus nolaižoties Bokasdeltoro lidostā noslīdēja no skrejceļa. Neviens cilvēks necieta, bet lidmašīna bija neatgriezeniski bojāta.
* 2007. gada 31. oktobrī lidmašīna *Fokker F27 Friendship'' nokrita atpakaļ uz skrejceļa Albrukas Markosa A. Helaverta statptautiskajā lidostā, kad pacelšanās laikā dzinējiem pietrūka vilce. Neviens cilvēks necieta, bet lidmašīna bija bojāta un norakstīta ekonomisku apsvērumu dēļ.

## Ārējās saites

*
Aclopus

***Aclopus*** (no , kas nozīmē noliegšanu; un  =*furtum*, "plēvrags") ir neotropu vaboļu ģints no skarabeju dzimtas. Sastopamas Brazīlijā un Argentīnā. Ģints tipiska suga ir *Aclopus vittatus* Erichson, 1835.

## Atsauces

## Ārējās saites
* GBIF.org
96. gads

**96. gads** () bija garais gads, kas pēc Jūlija kalendāra sākās piektdienā.

## Notikumi
* 18. septembris — Nerva kļuva par Romas imperatoru pēc Domiciāna nāves.

## Miruši
* 18. septembris — Domiciāns, Romas imperators
* (*iespējams*) Statijs, romiešu dzejnieks
Alfrēds Penivorts

**Alfrēds Tadeuss Kreins Penivorts** () ir tēls *[[DC Comics]]* publicētajos darbos, kino un televīzijas seriālos. Tēlu izveidoja Džerijs Robinsons, Bills Fingers un Bobs Keins. Penivorts pirmoreiz parādījās Betmena komiksa 16. numurā, kas iznāca 1943. gadā.

Alfrēds Penivorts ir Brūsa Veina sulainis, kas palīdz savam darba devējam arī viņa Betmena slepenajā dzīvē. Mūsdienu interpretācijās Alfrēds pēc Brūsa vecāku nāves ir Veina aizbildnis. Viņš ir viens no nozīmīgākajiem tēliem Betmena stāstā.

Alfrēdu Penivortu kino un televīzijā ir attēlojuši Alans Napjē, Īans Aberkrombijs, Šons Pertvī, Viljams Ostins, Maikls Gohs, Maikls Keins un Džeremijs Aironss. Vēl vairāki aktieri ir ieskaņojuši viņu dažādās animācijas filmās un seriālos.

## Ārējās saites
*
98. gads

**98. gads** () bija gads, kas pēc Jūlija kalendāra sākās pirmdienā.

## Notikumi
* 28. janvāris — Pēc Nerva nāves Trajāns kļuva par Romas imperatoru.
* Tacits pabeidza darbu "Par Ģermānijas atrašanās vietu un tautām".

## Miruši
* 27. janvāris — Nerva, Romas imperators
Psihopātija

**Psihopātija** tradicionāli tiek definēta kā personības traucējumi. Tai raksturīga ilgstoša antisociāla uzvedība, samazināta empātija un sirdsapziņa u.c. Psihopātijas definīcija laika gaitā ir mainījusies, arī mūsdienās tiek izmantotas atšķirīgas definīcijas, kas dažkārt ir pretrunīgas un tikai daļēji pārklājas. Dažkārt tiek izdalīta arī **sociopātija**.

## Atsauces
Džokers (tēls)

**Džokers** () ir tēls, ļaundaris *[[DC Comics]]* publicētajos darbos, kino un televīzijas seriālos. Tēlu izveidoja Džerijs Robinsons, Bills Fingers un Bobs Keins. Džokers pirmoreiz parādījās Betmena komiksa pirmajā numurā, kas iznāca . Sākotnēji autori bija plānojuši, ka tēls nomirs jau tā pirmajā parādīšanās reizē, tomēr pašlaik tas ir kļuvis par galveno Betmena pretinieku.

Komiksos Džokers tiek raksturots kā kriminālais ģēnijs. Tika ieviests kā psihopāts ar sadistisku humora izjūtu. Džokeram ir vairāki izcelsmes stāsti. Izplatītākajā versijā viņš iekrīt tvertnē ar ķīmiskajiem atkritumiem, kas izbalina viņa ādu, pārkrāso viņa matus zaļus un lūpas — spilgti sarkanas. Traumas dēļ Džokers sajūk prātā. Tā kā viņš ir tiešs pretstats Betmenam gan personības, gan izskata ziņā, kritiķi uzskata Džokeru par ideālu Betmena pretinieku. 

Džokers ir viens no ikoniskākajiem tēliem populārajā kultūrā, tiek uzskatīts par vienu no izcilākajiem komiksu ļaundariem un vienu no visu laiku izcilākajiem radītajiem tēliem. Džokeru kino un televīzijā ir attēlojuši Cēzars Romero, Džeks Nikolsons un Hīts Ledžers, kā arī Džēreds Leto. Vēl vairāki aktieri ir ieskaņojuši viņu dažādās animācijas filmās un seriālos.

## Ārējās saites
* 
* ''Why So Serious?: The Many Looks of Joker''
Džeimss Gordons

**Džeimss "Džims" V. Gordons** () ir tēls *[[DC Comics]]* publicētajos darbos, kino un televīzijas seriālos. Tēlu izveidoja Bills Fingers un Bobs Keins. Gordons pirmoreiz parādījās *[[Detective Comics]]* 27. numurā, kas iznāca 1939. gada maijā.

Džeimss Gordons parasti tiek attēlots kā Gotemsitijas policijas komisārs. Viņš līdzīgi Betmenam ir dziļi apņēmies atbrīvot pilsētu no noziedzības. Komiksu "zelta" un "sudraba" laikmetā, kā arī 20. gadsimta 60. gadu televīzijas seriāla laikā Gordons pilnībā uzticas un dažkārt pat ir nedaudz atkarīgs no Betmena. Lielākajā daļā mūsdienu stāsta versiju viņš ir nedaudz skeptisks par Betmena izmantotajām, likumam īpaši neatbilstošajām, metodēm, tomēr uzskata, ka Gotemai viņš ir nepieciešams. Bijis precējies divas reizes, ir vismaz viena bērna tēvs.

Viņš ir viens no nozīmīgākajiem tēliem Betmena stāstā. Džeimsu Gordonu kino un televīzijā ir attēlojuši Nīls Hamiltons, Bens Makenzijs, Lails Talbots, Pats Hingls un Gērijs Oldmens. Vēl vairāki aktieri ir ieskaņojuši viņu dažādās animācijas filmās un seriālos.

## Ārējās saites
*
99. gads

**99. gads** () bija gads, kas pēc Jūlija kalendāra sākās otrdienā.

## Notikumi
* Pēc Klementa I nāves par jauno Romas pāvestu kļuva Evarists.

## Dzimuši
* (*iespējams*) Svētais Narciss, Jeruzalemes patriarhs

## Miruši
* (*iespējams*) Klements I, Romas pāvests
Jelgavas ledus halle

**Jelgavas ledus halle** ir ledus halle Jelgavā, Latvijā. Tā tika atklāta 2001. gadā. Hallē savas mājas spēles aizvada Latvijas čempionāta klubs HK Zemgale.

## Ārējās saites

* Halles mājaslapa
Braunsvila

**Braunsvila** () ir pilsēta ASV Teksasas štata dienvidaustrumos, osta Riograndes upes krastā. Nozīmīgs rūpniecības centrs un transporta mezgls pie Meksikas robežas. Braunsvilas—Matamorosas aglomerācijā ir ap 1,137 miljoniem iedzīvotāju, tā ir ceturtā lielākā ASV—Meksikas pārrobežu aglomerācija.

## Vēsture
Apdzīvotā vieta dibināta 1845. gadā kā Forteksasas (*Fort Texas*) cietoksnis. 1846. gadā tas pārdēvēts kaujā kritušā cietokšņa komandiera Džeikoba Brauna vārdā par Fortbraunu *(Fort Brown)*. Pilsēta pie cietokšņa dibināta 1848. gadā kā jaundibinātā Kemerona apgabala centrs. Pilsētas tiesības sākotnēji piešķirtas 1850. gadā, bet juridisku strīdu dēļ to nācās atkārtot 1853. gadā. Amerikas pilsoņu kara laikā Braunsvila bija konfederātu kontrabandas tirdzniecības centrs. Pilsēta strauji attīstījās 20. gadsimta pirmajā desmitgadē sakarā ar tērauda rūpniecības bumu, kad tā ražošana trīskāršojās.

## Iedzīvotāji
### Ievērojamas personības
Braunsvilā dzimuši vai dzīvojuši:
* Kriss Kristofersons — bijušais amerikāņu aktieris un mūziķis.

## Atsauces

## Ārējās saites
Valdis Jancis

**Valdis Haralds Jancis** (dzimis , miris ) bija latviešu pianists, koncertmeistars un ilggadējs Jāzepa Vītola Latvijas Mūzikas akadēmijas profesors.

Valdis Jancis dzimis . Muzikālo izglītību ieguvis Emīla Dārziņa speciālā mūzikas skolā (1945—1952), Jāzepa Vītola Latvijas Valsts konservatorijā (1952—1958) un Maskavas Pētera Čaikovska konservatorijā (1959—1963). No 1962. gada strādāja Jāzepa Vītola Latvijas Mūzikas akadēmijas Klavieru nodaļā un Kameransambļu un koncertmeistaru nodaļā. No 1968. līdz 1970. gadam strādājis Tallinas konservatorijā. 1997. gadā kļuvis par profesoru Rīgas Pedagoģijas un Izglītības vadības augstskolā Mūzikas fakultātes speciālo klavieru nodaļā. No 1967. līdz 1987. gadam darbojies klavieru trio sastāvā Latvijas Valsts Filharmonijā kopā ar Māri Villerušu un Juri Švolkovski.

Valdis Jancis miris  Tukuma slimnīcā.

## Atsauces
Arodbiedrība

**Arodbiedrība** ir organizācija, kurā ir apvienojušies darba ņēmēji, lai sasniegtu kopējus mērķus. Arodbiedrība ir neatkarīga nevalstiska organizācija, kas pārstāv un aizstāv savu biedru darba un citas sociālās un ekonomiskās tiesības un intereses.

## Funkcijas un mērķi
Arodbiedrību mērķi ietver, piemēram, tiekšanos nodrošināt labākus darba apstākļus no darba devēju puses, vai arī panākt saistītās izmaiņas likumdošanā. Jau kopš arodbiedrību kustības pirmsākumiem 18. gadsimtā, arodbiedrības kalpojušas kā spēcīgs politikas instruments. 

Arodbiedrības vadība apspriež darba koplīgumu ar darba devējiem. Tas var ietvert sarunas par algām, darba noteikumiem, sūdzību procedūras, kas reglamentē pieņemšanu darbā, atlaišanu no darba, darba ņēmējus, pabalstus, darba drošības un politikas veicināšanu. Arodbiedrības mērķis ir pievērst uzmanību darbinieku vajadzībām, panākt viņu ienākumu nepārtrauktu pieaugumu, darba tiesību aizsargāšanu un tādu sociālo garantiju nodrošināšanu, kas veicinātu personības brīvu un vispusīgu attīstību.
Padekalē

**Padekalē** () jeb **Duvras šaurums** () ir ap  garš un šaurākajā vietā ap  plats jūras šaurums starp Eiropas kontinentālo daļu un Lielbritānijas salu. Savieno Lamanšu ar Ziemeļjūru. Dziļākā vieta kuģu ceļā ir 21 m. Šaurumu šķērso Lamanša tunelis. Lielākās ostas krastā ir Duvra Anglijā un Kalē Francijā.

## Ārējās saites
Brīnums 34. ielā

**"Brīnums 34. ielā"** (, arī *The Big Heart*) ir 1947. gada amerikāņu Ziemassvētku filma, kuras režisors ir Džoržs Sītons. Filmas sižets veidots pēc Valentaina Deivisa stāsta.

Stāsts ir par *Macy's* Ņujorkas lielveikala Ziemassvētku vecīti, kas apgalvo, ka ir īstais Ziemassvētku vecītis. Filmas darbība notiek laikā no Pateicības dienas līdz Ziemassvētku vakaram. Tajā galvenās lomas attēlo Morīna O'Hāra, Džons Peins, Natālija Vuda, Edmunds Gvens.

"Brīnums 34. ielā" tika nominēta Amerikas Kinoakadēmijas balvai četrās nominācijās. Gvenns saņēma balvu kā labākais aktieris otrā plāna lomā, tāpat balva tika iegūta par labāko literatūras oriģinālavotu, adaptēto scenāriju. Labākās filmas nominācijā tika zaudēts filmai "Džentlmeņu vienošanās".

Amerikas Kinoinstitūts filmu ierindoja 9. vietā 100 iedvesmojošāko amerikāņu filmu sarakstā, kā arī nosauca to par 5. labāko filmu fantāzijas žanrā. 2005. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Filmai ir vairākas reizes iznākušas *remake* filmas.

## Ārējās saites
Pedro Arjass Davila

**Pedro Arjass Davila** (,  — ) bija spāņu konkistadors un koloniju gubernators, izveidojis vairākas sākotnējās kolonijas Amerikas iekšzemē.

## Biogrāfija

Kā karavīrs piedalījies karos pret mauriem Granadā 15. gadsimta beigās, kā arī Ziemeļāfrikā 1508. — 1511. gadā. 1513. gadā saņēmis uzdevumu vadīt ekspedīciju uz Jauno pasauli, nākamajā gadā viņa vadībā no Spānijas izbrauca 19 kuģi ar 1500 vīriem.

Amerikā Davila izveidoja kolonijas vietās, kur mūsdienās atrodas Panama (1514) un Nikaragva (1522), vienlaikus pildījis Panamas (1514—26) un vēlāk Nikaragvas (1527—31) gubernatora pienākumus. 1519. gadā dibinājis Panamas pilsētu.

Nosūtīja vairākas ekspedīcijas indiāņu zemju iekarošanai, tajā skaitā uz mūsdienu Kostarikas un Nikaragvas teritoriju 1516. gadā, kā arī Fransisko Pisarro ekspedīciju 1524. gadā Inku impērijas iekarošanai — mūsdienās Peru.

Izdevis savu meitu par sievu Vasko Nunjesam de Balboa, tomēr pēc nesaskaņām par ietekmi un oficiālām apsūdzībām nodevībā, notiesājis Balboa, piespriežot viņam nāvessodu nocērtot galvu, kas tika izpildīts 1519. gada 21. janvārī.

## Ārējās saites
Mihails Aleksandrovičs (lielkņazs)

**Lielkņazs Mihails Aleksandrovičs** (; dzimis , miris ) bija Krievijas Impērijas ķeizara Aleksandra III jaunākais dēls un pēdējā Krievijas ķeizara Nikolaja II brālis.

## Dzīvesgājums
No 1904. gada bija trešais cilvēks Krievijas Impērijas troņa mantošanas kārtībā, tomēr, tā kā kroņprincis Aleksejs Nikolajevičs bija slims ar hemofiliju, lielkņazu Mihailu uzskatīja par troņa pretendentu. Situācija ar troņa mantošanu sarežģījās, kad 1907. gadā lielkņazs Mihails iepazinās un 1912. gadā ārzemēs salaulājās morgāniskā laulībā ar Natāliju Brasovu (Vulferti), pārim bija 1910. gadā dzimis dēls.

Sākoties Pirmajam pasaules karam, lielkņazs Mihails atgriezās Krievijā. Kara laikā komandēja Kaukāza kavalērijas divīziju (*Кавказская туземная конная дивизия*). Pēc Februāra revolūcijas 1917. gada 2. martā (pēc vecā stila) ķeizars Nikolajs II atteicās no troņa par labu savam brālim Mihailam, tomēr viņš atteicās pieņemt troni līdz ievēlēta orgāna sanākšanai. 1917. gada 21. augustā Pagaidu valdība noteica lielkņazam Mihailam mājas arestu. 1917. gada 1. septembrī Krieviju pasludināja par republiku. Pēc Oktobra revolūcijas 1918. gada 7. martā boļševiki lielkņazu arestēja un izsūtīja uz Permu, kur 1918. gada 13. jūnijā nošāva, viņa mirstīgās atliekas nav atrastas.

## Ārējās saites
Vecā Panama

[thumb|[Katedrāles tornis Vecajā Panamā]]
**Vecā Panama** () ir drupas Panamā, kas saglabājušās no pirmās eiropiešu dibinātās pilsētas Klusā okeāna krastos. Kopā ar Panamas pilsētas vēsturisko daļu iekļauti *[[UNESCO]]* Pasaules mantojuma sarakstā.

Pēc spāņu konkistadora Vasko Nunjess de Balboa veiktā ceļojuma pāri Panamas zemesšaurumam 1513. gadā, atklājot Kluso okeānu, Spānijas impērijas nosūtītais vietvaldis Pedro Arjass Davila 1519. gadā dibināja Panamas apmetni, kas atradās netālu no mūsdienu Panamas pilsētas austrumdaļas. 1521. gadā tā ieguva pilsētas tiesības.

Pilsēta kļuva par bāzes punktu vairākām konkistadoru ekspedīcijām, kā arī par tranzīta mezglu spāņu iegūto cēlmetālu transportam uz Eiropu. 1670. gadā pilsētā dzīvoja ap 10 tūkstošiem iedzīvotāju. Vecā Panama tika iznīcināta 1671. gadā, kad to nodedzināja angļu korsāra Henrija Morgana karaspēks. Jaunās pilsētas celtniecība tika uzsākta vietā, kur šobrīd atrodas Panamas pilsētas vēsturiskā daļa.
Jēzus dzimšana

[thumb|Jēzus dzimšana [Sandro Botičelli gleznā]]
Informācija par **Jēzus dzimšanu** galvenokārt tiek balstīta uz Mateja un Lūkas evaņģēliju, kā sekundārais avots tiek izmantota agrīnā kristīgā literatūra. Abos pārējos Jaunās Derības evaņģēlijos Jēzus piedzimšana aprakstīta nav.

Abos evaņģēlijos tiek apgalvots, ka Jēzus Kristus ir piedzimis Bētlemē Jaunavai Marijai. Lūkas evaņģēlijā tiek apgalvots, ka Jāzeps un Marija no Nācaretes uz Bētlemi ceļoja, lai piedalītos tautas skaitīšanā. Mateja evaņģēlijā tiek aprakstīts, kā uz Bētlemi, sekojot zvaigznei, devušies austrumu gudrie, lai dāvātu dāvanas Jēzum — jaundzimšajam Jūdu ķēniņam. Hērods tad liek nogalināt visus zēnus Bētlemē, kas jaunāki par diviem gadiem, taču Jāzepa ģimene dodas uz Ēģipti (pēc eņģeļa teiktā Jāzepam sapnī), lai atgrieztos no tās pēc Hēroda nāves.

Daudzi pētnieki abus stāstus uzskata par pretrunīgiem, savukārt daudzi citi tā neuzskata, norādot uz līdzībām tajos. Daudzi pētnieki arī neuzskata šīs diskusijas par nozīmīgām, uzskatot, ka šie vairāk ir teoloģiski dokumenti, nevis hronoloģiski vēstures apraksti.

Jēzus dzimšana ir nozīmīgs temats mākslā jau kopš 4. gadsimta.

## Ārējās saites
Sirdskalns

**Sirdskalns** ir 298,1 m augsts paugurs Vidzemes augstienes Vestienas paugurainē, otrais augstākais paugurs Latvijā. Atrodas Madonas novada Bērzaunes pagasta ziemeļaustrumos, ietilpst Gaiziņkalna dabas parkā. No kalna virsotnes var pārskatīt Talejas ezeru. Teika vēsta, ka agrāk Sirdskalns spējis palīdzēt risināt cilvēku problēmas, tāpēc daudzi gājuši uz kalnu lūdzot padomus savās sirdslietās.

## Atsauces